CELEX: 32022R0054
Language: hu
Date: 2021-10-21 00:00:00
Title: A Bizottság (EU) 2022/54 felhatalmazáson alapuló rendelete (2021. október 21.) az (EU) 2020/692 felhatalmazáson alapuló rendeletnek az Unióból származó, rendezvényeken, kiállításokon, bemutatókon és showműsorokban való részvétel céljából valamely harmadik országba vagy területre szállított, majd az Unióba visszaszállított egyes patás állatok Unióba történő beléptetésére vonatkozó kiegészítő követelmények tekintetében történő módosításáról (EGT-vonatkozású szöveg)

2022.1.17.   
               
               
                  HU
               
               
                  Az Európai Unió Hivatalos Lapja
               
               
                  L 10/1
               
            
         A BIZOTTSÁG (EU) 2022/54 FELHATALMAZÁSON ALAPULÓ RENDELETE
         (2021. október 21.)
         az (EU) 2020/692 felhatalmazáson alapuló rendeletnek az Unióból származó, rendezvényeken, kiállításokon, bemutatókon és showműsorokban való részvétel céljából valamely harmadik országba vagy területre szállított, majd az Unióba visszaszállított egyes patás állatok Unióba történő beléptetésére vonatkozó kiegészítő követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („állategészségügyi rendelet”) (1) és különösen annak 239 cikke (2) bekezdésére,
         mivel:
         
                     (1)
                  
                  
                     Az (EU) 2020/692 felhatalmazáson alapuló bizottsági rendelet (2) többek között állategészségügyi követelményeket állapít meg egyes tartott szárazföldi állatok szállítmányainak az Unióba történő beléptetésére vonatkozóan. Konkrétabban, az említett felhatalmazáson alapuló rendelet VI. része különleges szabályokat állapít meg az Unióból származó és az Unióba visszatérő egyes áruk Unióba történő beléptetésére vonatkozóan. Az (EU) 2020/692 felhatalmazáson alapuló rendelet 177. cikke jelenleg csak azokat a különleges szabályokat tartalmazza, amelyeknek az Unióból származó, és egy harmadik országba vagy annak területére vagy körzetébe lóversenyeken, lovassportrendezvényeken vagy kulturális lovas eseményeken való részvétel céljából ideiglenesen kivitt, majd az Unióba visszaszállított törzskönyvezett lovaknak meg kell felelniük.
                  
               
                     (2)
                  
                  
                     Az Unión kívül szervezett rendezvényeken, kiállításokon, bemutatókon és showműsorokban (a továbbiakban: rendezvények) való részvételük megkönnyítése érdekében rendelkezni kell az (EU) 2020/692 felhatalmazáson alapuló rendelet 11. cikkében meghatározott egyes általános állategészségügyi követelményektől való eltérésről azon patás állatok szállítmányai tekintetében, amelyeket az Unióból rendezvényeken való részvétel céljából egy harmadik országba vagy annak területére vagy körzetébe szállítanak, majd haladéktalanul visszaszállítanak az Unióba. Az állategészségügyi kockázatok minimalizálása érdekében, valamint figyelembe véve a sertésféléket és a baromfit érintő egyes betegségek jelenlegi állategészségügyi helyzetét, az említett eltérést a patás állatok bizonyos fajaira, nevezetesen a szarvasmarha-, juh- és kecskefélékre kell korlátozni (a továbbiakban: patásokra vonatkozó eltérés). Az (EU) 2020/692 felhatalmazáson alapuló rendelet 177. cikkét ezért a patás állatokra vonatkozó eltérés beillesztése érdekében ennek megfelelően módosítani kell.
                  
               
                     (3)
                  
                  
                     A patás állatokra vonatkozó eltérés különleges szabályainak figyelembe kell venniük az ilyen típusú rendezvények kapcsán potenciálisan felmerülő állategészségügyi kockázatokat, és arányosaknak kell lenniük ezekkel az állategészségügyi kockázatokkal. E különleges szabályoknak ezért kellően szigorúnak kell lenniük annak biztosítására, hogy a rendezvényeken részt vevő állatok ne érintkezzenek alacsonyabb állategészségügyi státuszú állatokkal, amelyek nem felelnek meg az uniós jogban meghatározott valamennyi állategészségügyi követelménynek.
                  
               
                     (4)
                  
                  
                     Továbbá, tekintettel arra, hogy a rendezvények során végzett műveletek hasonlóak a gyűjtőállomásokon végzett műveletekhez, helyénvaló olyan, az (EU) 2020/692 felhatalmazáson alapuló rendelet 20. cikke (2) bekezdésének b) pontjában meghatározott, harmadik országokban vagy területeken található gyűjtőállomásokra vonatkozó követelményekkel egyenértékű követelményeket megállapítani, amelyek az Unióban alkalmazandó, az (EU) 2019/2035 felhatalmazáson alapuló bizottsági rendeletben (3) meghatározott követelményeken alapulnak.
                  
               
                     (5)
                  
                  
                     Az összes említett kockázatcsökkentő intézkedés mellett korlátozni kell azt az időszakot is, amely során az állatok – az ilyen típusú, a rendezvényeken való részvételük céljából az Unió területén kívülre történő ilyen szállítások által és ott tartózkodásuk alatt – ki vannak téve a lehetséges állategészségügyi kockázatoknak.
                  
               
                     (6)
                  
                  
                     Az (EU) 2020/692 felhatalmazáson alapuló rendelet 177. cikkét ezért ennek megfelelően módosítani kell.
                  
               ELFOGADTA EZT A RENDELETET:
         
            1. cikk
            Az (EU) 2020/692 felhatalmazáson alapuló rendelet 177. cikke a következőképpen módosul:
            
                        1.
                     
                     
                        A cím helyébe a következő szöveg lép:
                        
                           „177. cikk
                           Az Unióból származó, rendezvényeken, kiállításokon, bemutatókon és showműsorokban való részvétel céljából valamely harmadik országba vagy annak területére vagy körzetébe szállított, majd az Unióba visszaszállított egyes patás állatok Unióba történő beléptetésére vonatkozó kiegészítő követelmények”
                        
                     
                  
                        2.
                     
                     
                        A cikk a következő bekezdéssel egészül ki:
                        
                           „(3)   A 11. cikktől eltérve az Unióból származó és rendezvényeken, kiállításokon, bemutatókon vagy showműsorokban (a továbbiakban: rendezvény) való részvétel céljából 15 napot meg nem haladó ideig egy harmadik országba vagy annak területére vagy körzetébe szállított szarvasmarha-, juh- és kecskefélék szállítmányainak az Unióba való beléptetése az alábbi feltételek teljesülése esetén engedélyezhető:
                           
                                       a)
                                    
                                    
                                       a rendezvény helyszínéül szolgáló harmadik ország vagy annak területe vagy körzete jegyzékbe van foglalva az adott állatfaj Unióba történő beléptetése tekintetében;
                                    
                                 
                                       b)
                                    
                                    
                                       a rendezvény helyszínéül szolgáló létesítmény:
                                       
                                                   i.
                                                
                                                
                                                   megfelel a patások összegyűjtését végző létesítményekre vonatkozó, a 20. cikk (2) bekezdésének b) pontjában meghatározott követelményeknek;
                                                
                                             
                                                   ii.
                                                
                                                
                                                   a szállítmány létesítménybe érkezésekor és a rendezvény teljes időtartama alatt csak olyan szarvasmarha-, juh- vagy kecskeféléket tart, amelyek megfelelnek az uniós jogban az ilyen állatok Unióba történő beléptetése tekintetében megállapított valamennyi vonatkozó követelménynek;
                                                
                                             
                                 
                                       c)
                                    
                                    
                                       az állatok szállítmányának az Unióból a b) pontban említett létesítménybe és az említett létesítményből az Unióba történő szállítása olyan szállítóeszközzel történik, amely megfelel a szárazföldi állatok szállítására szolgáló eszközökre vonatkozóan a 17. cikkben meghatározott általános követelményeknek, és bármely más harmadik országban vagy annak területén vagy körzetében kirakodás nélkül történik;
                                    
                                 
                                       d)
                                    
                                    
                                       a szállítmányhoz tartozó állatok nem érintkeztek alacsonyabb állategészségügyi státuszú állatokkal az Unióból a b) pontban említett létesítménybe történő feladáshoz végzett berakodás időpontjától a rendezvény teljes időtartama alatt egészen az Unióba történő visszaérkezésükig.”
                                    
                                 
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
         
            (3)  A Bizottság (EU) 2019/2035 felhatalmazáson alapuló rendelete (2019. június 28.) az (EU) 2016/429 európai parlamenti és tanácsi rendeletnek a szárazföldi állatokat tartó létesítményekre és a keltetőkre, valamint a bizonyos tartott szárazföldi állatok és keltetőtojások nyomonkövethetőségére vonatkozó szabályok tekintetében történő kiegészítéséről (HL L 314., 2019.12.5., 115. o.).